b'\n_START_ARTICLE_\nPakokaasun takaisinkierr\xc3\xa4tys\n_START_PARAGRAPH_\nPakokaasun takaisinkierr\xc3\xa4tys eli EGR-j\xc3\xa4rjestelm\xc3\xa4, joka tulee sanoista Exhaust Gas Recirculation ja kierr\xc3\xa4tt\xc3\xa4\xc3\xa4 osan pakokaasuista uudelleen sylintereihin. Pakokaasun takaisinkierr\xc3\xa4tysj\xc3\xa4rjestelm\xc3\xa4 on yleens\xc3\xa4 pakosarjasta imusarjaan tuleva putki, jonka imusarjan p\xc3\xa4\xc3\xa4ss\xc3\xa4 on EGR-venttiili. EGR-venttiili voi olla ohjattu alipaineella tai s\xc3\xa4hk\xc3\xb6isesti, joista j\xc3\xa4lkimm\xc3\xa4inen on tarkempi. EGR-venttiili s\xc3\xa4\xc3\xa4telee saapuvan pakokaasun m\xc3\xa4\xc3\xa4r\xc3\xa4\xc3\xa4 imusarjan paineen mukaan - venttiili on kiinni tyhj\xc3\xa4k\xc3\xa4ynnin alipaineessa ja suurella ylipaineella, eli on avoinna osapaineella ja silloin sallii pakokaasun virtauksen imusarjaan.\n_START_SECTION_\nPakokaasun takaisinkierr\xc3\xa4tyksen tarkoitus\n_START_PARAGRAPH_\nPakokaasun takaisinkierr\xc3\xa4tyksell\xc3\xa4 on tarkoitus laskea polttomoottorin NOx-p\xc3\xa4\xc3\xa4st\xc3\xb6j\xc3\xa4 johtamalla osa pakokaasuista takaisin imusarjaan ja uudelleen sylinteriin. Typenoksidip\xc3\xa4\xc3\xa4st\xc3\xb6j\xc3\xa4 syntyy korkealla moottorin kuormituksella kun sylinterin palamisen huippul\xc3\xa4mp\xc3\xb6tila on korkea - takaisinkierr\xc3\xa4tetty pakokaasu laskee t\xc3\xa4t\xc3\xa4 huippul\xc3\xa4mp\xc3\xb6tilaa ja laskee p\xc3\xa4\xc3\xa4st\xc3\xb6j\xc3\xa4. EGR-j\xc3\xa4rjestelm\xc3\xa4 pystyy tapauksesta riippuen v\xc3\xa4hent\xc3\xa4m\xc3\xa4\xc3\xa4n typen oksideja jopa 60%. Toimintaperiaate on hieman ristiriitainen, sill\xc3\xa4 typenoksidip\xc3\xa4\xc3\xa4st\xc3\xb6j\xc3\xa4 syntyy korkealla moottorin kuormituksella mutta EGR on aina toiminnassa ainoastaan osakaasulla. Pakokaasun takaisinkierr\xc3\xa4tyksen k\xc3\xa4ytt\xc3\xb6kelpoisuus riippuu my\xc3\xb6s k\xc3\xa4ytetyst\xc3\xa4 polttoaineesta. Esimerkiksi metanoli ottomoottorin polttoaineena siet\xc3\xa4\xc3\xa4 hyvin pakokaasun takaisinkierr\xc3\xa4tyst\xc3\xa4, jopa niin hyvin, ett\xc3\xa4 takaisinkierr\xc3\xa4tyst\xc3\xa4 voidaan k\xc3\xa4ytt\xc3\xa4\xc3\xa4 moottorin tehon s\xc3\xa4\xc3\xa4d\xc3\xb6ss\xc3\xa4 tavanomaisen polttoaineseoksen tai imuilman virtauksen rajoittamisen sijasta. T\xc3\xa4ll\xc3\xa4 tavoin moottorin hy\xc3\xb6tysuhdetta saadaan oleellisesti parannettua, kun pumppaush\xc3\xa4vi\xc3\xb6iss\xc3\xa4 p\xc3\xa4\xc3\xa4st\xc3\xa4\xc3\xa4n dieselmoottorin tasolle.'